IFFHS talqiniga ko‘ra 2020-yilning eng yaxshi pleymeykeri aniqlandi

Xalqaro futbol tarixi va statistikasi federatsiyasi (IFFHS) 2020-yilning eng yaxshilarini aniqlashda davom etadi.

Federatsiya talqiniga ko‘ra, “Manchester Siti” klubi va Belgiya terma jamoasi yarim himoyachisi Kevin de Bryuyne yilning eng yaxshi pleymeykeri deb topildi.
2019/20-yilgi mavsumda 29 yoshli futbolchi Premyer Ligada 35 o‘yin o‘tkazib, 13 gol (ikkitasi penaltidan) va 21 ta golli uzatmaga muallif bo‘ldi. Joriy mavsumda Kevin Angliya chempionatining 9 o‘yinida ikkita gol urdi va oltita assist amalga oshirdi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!